Odluka Komisije od 12/06/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6936 - DONATA / DE MASTER BLENDERS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 96/405/EZ: Odluka Komisije od 21. lipnja 1996. o izmjeni poglavlja 7. Priloga I. Direktivi Vijeća 92/118/EEZ o utvrđivanju zahtjeva za zdravlje životinja i zahtjeva za javno zdravlje kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenim u posebnim pravilima Zajednice iz Priloga A poglavlja I. Direktivi 89/662/EEZ te, s obzirom na patogene tvari, iz Direktive 90/425/EEZ  Tekst značajan za EGP

text:
               03/Sv. 41

               HR

               Službeni list Europske unije

               50

         31996D0405

               L 165/40

               SLUŽBENI LIST EUROPSKE UNIJE

         ODLUKA KOMISIJE
   od 21. lipnja 1996.
   o izmjeni poglavlja 7. Priloga I. Direktivi Vijeća 92/118/EEZ o utvrđivanju zahtjeva za zdravlje životinja i zahtjeva za javno zdravlje kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenim u posebnim pravilima Zajednice iz Priloga A poglavlja I. Direktivi 89/662/EEZ te, s obzirom na patogene tvari, iz Direktive 90/425/EEZ
   (Tekst značajan za EGP)
   (96/405/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/118/EEZ od 17. prosinca 1992. o utvrđivanju zahtjeva za zdravlje životinja i zahtjeva za javno zdravlje kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenim u posebnim pravilima Zajednice iz Priloga A poglavlja I. Direktivi 89/662/EEZ te, s obzirom na patogene tvari, iz Direktive 90/425/EEZ (1), kako je zadnje izmijenjena Odlukom 96/340/EZ (2), a posebno drugi stavak njezinog članka 15.,
   budući da je primjena utvrđenih pravila prouzročila određene teškoće pri uvozu krvi i proizvoda od krvi životinjskog podrijetla koji nisu namijenjeni prehrani ljudi;
   budući da treba utvrditi detaljnija pravila u pogledu različitih kategorija proizvoda od krvi životinjskog podrijetla;
   budući da, radi jasnoće, treba ponovno izraditi poglavlje 7. Priloga I. Direktivi 92/118/EEZ;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Poglavlje 7. Priloga I. Direktivi 92/118/EEZ zamjenjuje se Prilogom ovoj Odluci.
   Članak 2.
   Ova se Odluka primjenjuje od 1. srpnja 1996.
   Članak 3.
   Ova je Odluka upućena državama članicama.

      Sastavljeno u Bruxellesu 21. lipnja 1996.

            Za Komisiju

         Franz FISCHLER

            Član Komisije

      (1)  SL L 62, 15.3.1993., str. 49.

      (2)  SL L 129, 30.5.1996., str. 35.
   PRILOG

      „POGLAVLJE 7.

         Krv i proizvodi od krvi papkara i kopitara i peradi

      (uz izuzetak seruma papkara i kopitara)
      I.   Svježa krv i proizvodi od krvi namijenjeni prehrani ljudi

      A.   Trgovina

      1.   Trgovina svježom krvi papkari i kopitara i peradi, koja je namijenjena prehrani ljudi, podliježe uvjetima zdravlja životinja koji se primjenjuju na trgovinu svježim mesom u skladu s direktivama Vijeća 72/461/EEZ (1), 91/494/EEZ (2) ili 91/495/EEZ (3).
      2.   Trgovina proizvodima od krvi namijenjenih prehrani ljudi podliježe uvjetima zdravlja životinja utvrđenima u poglavlju 11. ove Direktive.
      B.   Uvoz

      1.   Uvoz svježe krvi domaćih papkara i kopitara namijenjene prehrani ljudi zabranjen je u skladu s Direktivom Vijeća 72/462/EEZ (4).
      Uvoz svježe krvi domaće peradi namijenjene prehrani ljudi podliježe uvjetima zdravlja životinja utvrđenima u Direktivi 91/494/EEZ.
      Uvoz svježe krvi uzgojene divljači namijenjene prehrani ljudi podliježe uvjetima zdravlja životinja utvrđenima u poglavlju 11. ovog Priloga.
      2.   Uvoz proizvoda od krvi za prehranu ljudi uključujući proizvode iz Direktive Vijeća 77/99/EEZ (5), podliježe uvjetima zdravlja životinja koji se primjenjuju na mesne proizvode u skladu s Direktivom 72/462/EEZ i ovom Direktivom, ne dovodeći u pitanje pravila o bjelančevinskim proizvodima od krvi životinjskog podrijetla iz poglavlja 6. ovog Priloga.
      II.   Svježa krv i proizvodi od krvi koji nisu namijenjeni prehrani ljudi

      A.   Definicije

      Za potrebe primjene ove točke primjenjuju se sljedeće definicije:
      krv:

                  —

                  puna krv definirana kao „materijal niskog rizika” u smislu Direktive 90/667/EEZ;

            proizvodi od krvi:

                  —

                  frakcije krvi koje su mogle biti podvrgnute obradi drugačijoj od one koja je predviđena Direktivom 90/667/EEZ,
                  ili

                  —

                  krv koja je bila podvrgnuta obradi drugačijoj od one koja je predviđena Direktivom 90/667/EEZ;

            proizvodi koji se koriste za dijagnostiku in vitro:

                  —

                  pakirani proizvod, pripremljen za korištenje krajnjem korisniku, koji sadrži proizvod od krvi i koji se koristi kao reagens, proizvod reagensa, kalibrator, komplet ili bilo koji drugi sustav, bilo da se koristi sam ili u kombinaciji, namijenjen in vitro uporabi za ispitivanje uzoraka ljudskog ili životinjskog podrijetla, osim doniranih organa ili krvi, isključivo ili uglavnom u svrhu određivanja fiziološkog stanja, zdravstvenog stanja, bolesti ili genetske anomalije ili za određivanje sigurnosti i kompatibilnosti s reagensima;

            laboratorijski reagens:

                  —

                  pakirani proizvod, pripremljen za korištenje od strane krajnjeg korisnika, koji sadrži proizvod od krvi i namijenjen je za laboratorijsku uporabu kao reagens ili proizvod reagensa bilo da se koristi sam ili u kombinaciji;

            potpuna obrada:

                  —

                  toplinska obrada pri temperaturi od 65 °C u trajanju od najmanje tri sata, a zatim slijedi provjera učinkovitosti,
                  ili

                  —

                  zračenje na 2,5 megarada ili gama zrakama, a zatim slijedi provjera učinkovitosti,
                  ili

                  —

                  promjena pH vrijednosti na pH 5 u trajanju od 2 sata, a zatim slijedi provjera učinkovitosti,
                  ili

                  —

                  obrada predviđena u poglavlju 4. ovog Priloga,
                  ili

                  —

                  bilo koja druga obrada ili postupak koji će se propisati u skladu s postupkom utvrđenim u članku 18.

            B.   Trgovina

      Trgovina krvlju i proizvodima od krvi podliježe uvjetima zdravlja životinja utvrđenima u poglavlju II. ove Direktive i uvjetima utvrđenima u Direktivi 90/667/EEZ.
      C.   Uvoz

      1.   Uvoz krvi podliježe uvjetima zdravlja životinja utvrđenima u poglavlju 10. ovog Priloga.

                  (a)

                  Uvoz proizvoda od krvi se dozvoljava pod uvjetom da svaku pošiljku prati certifikat, čiji se oblik mora utvrditi u skladu s postupkom utvrđenim u članku 18., koji potvrđuje da:

                              —

                              proizvodi potječu iz treće zemlje u kojoj niti jedan slučaj bolesti slinavke i šapa nije bio prijavljen tijekom najmanje protekla 24 mjeseca i u kojoj u proteklih 12 mjeseci u prijemljivih vrsta nije zabilježen niti jedan slučaj vezikularnog stomatitisa, vezikularne bolesti svinja, goveđe kuge, kuge malih preživača, groznice riftske doline, bolesti plavog jezika, konjske kuge, klasične svinjske kuge, afričke svinjske kuge, newcastleske bolesti ili ptičje gripe i u kojoj se najmanje 12 mjeseci nije provodilo cijepljenje protiv tih bolesti. Certifikat se može sastaviti prema vrsti životinja od kojih su dobiveni proizvodi od krvi,
                              ili

                              —

                              u slučaju kada su proizvodi od krvi dobiveni od goveda, da potječu iz područja treće zemlje, koje ispunjava uvjete određene u prvoj alineji i s kojeg je dozvoljen uvoz goveda, svježeg mesa goveda ili sjemena goveda u skladu sa zakonodavstvom zajednice. Krv od koje su takvi proizvodi proizvedeni mora biti od goveda iz tog područja treće zemlje i morala je biti prikupljena:

                                          —

                                          u klaonicama koje su odobrene u skladu sa zakonodavstvom Zajednice,
                                          ili

                                          —

                                          u klaonicama koje su odobrene i koje nadziru nadležna tijela treće zemlje. Komisiji i državama članicama moraju biti dostavljene adrese i brojevi odobrenja takvih klaonica,

                                    ili

                              —

                              u slučaju kada su proizvodi od krvi dobiveni od goveda, da su bili podvrgnuti potpunoj obradi koja jamči odsutnost uzročnika bolesti goveda iz prve alineje,
                              ili

                              —

                              u slučaju kada su proizvodi od krvi dobiveni od goveda, da ispunjavaju uvjete utvrđene u poglavlju 10. ovog Priloga. U takvim se slučajevima pakiranje ne smije otvarati tijekom skladištenja, a prerađivačko poduzeće mora provesti potpunu obradu predmetnih proizvoda.

                  (b)

                  Posebni uvjeti za uvoz proizvoda za in vitro dijagnozu i laboratorijskih reagensa utvrđuje se, prema potrebi, u skladu s postupkom utvrđenim u članku 18.

            III.   Opće odredbe

      Detaljna pravila za primjenu ovog poglavlja moraju se usvojiti, prema potrebi, u skladu s postupkom utvrđenim u članku 18.”


Odluka Komisije od 27/06/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7902 - MARRIOTT INTERNATIONAL / STARWOOD HOTELS & RESORTS WORLDWIDE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2006/146/EZ: Odluka Komisije od 21. veljače 2006. o određenim zaštitnim mjerama u vezi s određenim velešišmišima, psima i mačkama koji dolaze iz Malezije (poluotoka) i Australije (priopćena pod brojem dokumenta C(2006) 417)  Tekst značajan za EGP

text:
               03/Sv. 60

               HR

               Službeni list Europske unije

               68

         32006D0146

               L 055/44

               SLUŽBENI LIST EUROPSKE UNIJE

         ODLUKA KOMISIJE
   od 21. veljače 2006.
   o određenim zaštitnim mjerama u vezi s određenim velešišmišima, psima i mačkama koji dolaze iz Malezije (poluotoka) i Australije
   (priopćena pod brojem dokumenta C(2006) 417)
   (Tekst značajan za EGP)
   (2006/146/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (1), a posebno njezin članak 18. stavak 1.,
   budući da:

               (1)

               Odluka Komisije 1999/507/EZ od 26. srpnja 1999. o određenim zaštitnim mjerama u vezi s određenim velešišmišima, psima i mačkama koji dolaze iz Malezije (poluotoka) i Australije (2) bila je nekoliko puta značajno izmijenjena (3). Zbog jasnoće i racionalnosti, dotična Odluka treba se kodificirati.

               (2)

               Glavne uvjeti zdravlja životinja s kojima se države članice moraju uskladiti pri uvozu iz trećih zemalja pasa, mačaka i drugih životinja prijemljivih na bjesnoću, utvrđene su Direktivom Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktivi 90/425/EEZ (4). Međutim, veterinarsko certificiranje još nije usklađeno.

               (3)

               U Australiji i Maleziji proglašeni su smrtni slučajevi zbog bolesti Hendra i Nipah kod ljudi.

               (4)

               Velešišmiši roda Pteropus smatraju se prirodnim domaćinima virusa bolesti Hendra i pretpostavlja se da su rezervoari virusa bolesti Nipah. Međutim, ti sisavci ne pokazuju kliničke znakove bolesti i mogu biti nositelji virusa uz prisutnost neutralizirajućih protutijela.

               (5)

               Velešišmiši se ponekad uvoze iz trećih zemalja. Do donošenja uvjeta zdravlja životinja za uvoz velešišmiša u Zajednicu, čini se nužnim uvesti određene zaštitne mjere u vezi s bolestima Hendra i Nipah.

               (6)

               Bolest Hendra može se prenijeti mačkama, a psi i mačke se mogu zaraziti bolešću Nipah. Izlaganje tim virusima potiče serokonverziju u bolesnih životinja i rekonvalescentnih životinja, što se može utvrditi laboratorijskim testovima.

               (7)

               Prisutnost tih zoonoza u gore navedenim zemljama može predstavljati opasnost za ljude i prijemljive životinje u Zajednici.

               (8)

               Nužno je usvojiti zaštitne mjere na razini Zajednice u vezi s uvozom velešišimiša, pasa i mačaka iz Malezije (poluotoka) i Australije.

               (9)

               Međutim, bolest Hendra, s obzirom da je to bolest koja prema australskom zakonodavstvu podliježe obveznoj prijavi, u Australiji nije zabilježena od 1999. godine. Prema tome, ne zahtijeva se izvođenje posebnih laboratorijskih testova za mačke koje se uvoze iz Australije.

               (10)

               Zbog jasnoće, trebalo bi sastaviti odredbe kojima se dopušta provoz pasa i mačaka kroz međunarodne zračne luke u Maleziji.

               (11)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   1.   Zabranjuje se uvoz velešišmiša roda Pteropus iz Malezije (poluotoka) i Australije.
   2.   Odstupajući od stavka 1. i ne dovodeći u pitanje odredbe Direktive 92/65/EEZ, velešišmiši roda Pteropus mogu se uvesti pod sljedećim uvjetima:

               (a)

               životinje potječu iz zatočeništva;

               (b)

               životinje su bile izolirane u karantenskim prostorima najmanje 60 dana;

               (c)

               životinje su podvrgnute serum neutralizacijskom testu ili odobrenom ELISA testu na protutijela na viruse bolesti Hendra i Nipah s negativnim rezultatom, provedenim na uzorcima krvi uzetim dva puta u razmaku od 21 do 30 dana, od kojih se drugi uzorak treba uzeti unutar 10 dana od izvoza, izvedenim u laboratoriju koji su za te testove odobrila nadležna tijela.

         Članak 2.
   1.   Zabranjuje se uvoz pasa i mačaka iz Malezije (poluotoka).
   2.   Odstupajući od stavka 1. psi i mačke mogu se uvesti pod sljedećim uvjetima:

               (a)

               životinje nisu bile u kontaktu sa svinjama tijekom najmanje proteklih 60 dana prije izvoza;

               (b)

               životinje nisu boravile na gospodarstvima u kojima su tijekom proteklih 60 dana potvrđeni slučajevi bolesti Nipah;

               (c)

               životinje su podvrgnute ELISA testu za određivanje protutijela IgG s negativnim rezultatom, provedenim na uzorku krvi uzetim unutar 10 dana od izvoza, provedenim u laboratoriju koji su za test na protutijela na viruse bolesti Nipah odobrila nadležna veterinarska tijela.

         3.   Zabrana koja se spominje u stavku 1. ne odnosi se na pse i mačke u provozu, pod uvjetom da ne napuštaju prostor međunarodne zračne luke.
   Članak 3.
   1.   Zabranjuje se uvoz mačaka iz Australije.
   2.   Odstupajući od stavka 1., mačke se mogu uvesti pod uvjetom da životinje nisu boravile na gospodarstvima u kojima su tijekom proteklih 60 dana potvrđeni slučajevi bolesti Hendra.
   3.   Zabrana koja se spominje u stavku 1. ne odnosi se na mačke u provozu, pod uvjetom da ne napuštaju prostor međunarodne zračne luke.
   Članak 4.
   Odluka 1999/507/EZ stavlja se izvan snage.
   Upute na Odluku stavljenu izvan snage tumače se kao upute na ovu Odluku i trebaju se čitati u skladu s korelacijskom tablicom u Prilogu II.
   Članak 5.
   Ova je Odluka upućena državama članicama.

      Sastavljeno u Bruxellesu 21. veljače 2006.

            Za Komisiju

         Markos KYPRIANOU

            Član Komisije

      (1)  SL L 268, 24.9.1991., str. 56. Direktiva kako je zadnje izmijenjena Aktom o pristupanju iz 2003.

      (2)  SL L 194, 27.7.1999., str. 66. Odluka kako je zadnje izmijenjena Odlukom 2000/708/EZ (SL L 289, 16.11.2000., str. 41.).

      (3)  Vidjeti Prilog I.

      (4)  SL L 268, 14.9.1992., str. 54. Direktiva kako je zadnje izmijenjena Direktivom 2004/68/EZ (SL L 139, 30.4.2004., str. 320., ispravljena u SL L 226, 25.6.2004., str. 128.).

      PRILOG I.

         Odluka stavljena izvan snage s njezinim sljedećim izmjenama

                  Odluka Komisije 1999/507/EZ

                  (SL L 194, 27.7.1999., str. 66.)

                              —

                              Odluka Komisije 1999/643/EZ

                  (SL L 255, 30.9.1999., str. 38.)

                              —

                              Odluka Komisije 2000/6/EZ

                  (SL L 3, 6.1.2000., str. 29.)

                              —

                              Odluka Komisije 2000/708/EZ

                  (SL L 289, 16.11.2000., str. 41.)

      PRILOG II.

         Korelacijska tablica

                  Odluka 1999/507/EZ

                  Ova Odluka

                  Članak 1. stavak 1.

                  Članak 1. stavak 1.

                  Članak 1. stavak 2., uvodne riječi

                  Članak 1. stavak 2., uvodne riječi

                  Članak 1. stavak 2., prva alineja

                  Članak 1. stavak 2. točka (a)

                  Članak 1. stavak 2., druga alineja

                  Članak 1. stavak 2. točka (b)

                  Članak 1. stavak 2., treća alineja

                  Članak 1. stavak 2. točka (c)

                  Članak 2. stavak 1.

                  Članak 2. stavak 1.

                  Članak 2. stavak 2., uvodne riječi

                  Članak 2. stavak 2., uvodne riječi

                  Članak 2. stavak 2., prva alineja

                  Članak 2. stavak 2. točka (a)

                  Članak 2. stavak 2., druga alineja

                  Članak 2. stavak 2. točka (b)

                  Članak 2. stavak 2., treća alineja

                  Članak 2. stavak 2. točka (c)

                  Članak 2. stavak 3.

                  Članak 2. stavak 3.

                  Članak 3.

                  Članak 3.

                  Članak 4.

                  —

                  —

                  Članak 4.

                  Članak 5.

                  Članak 5.

                  —

                  Prilog I.

                  —

                  Prilog II.


title: 2000/816/EZ: Odluka Komisije od 27. prosinca 2000. o neuvrštenju kvintozena u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar (priopćena pod brojem dokumenta C(2000) 4136)  Tekst značajan za EGP

text:
               03/Sv. 45

               HR

               Službeni list Europske unije

               65

         32000D0816

               L 332/112

               SLUŽBENI LIST EUROPSKE UNIJE

         ODLUKA KOMISIJE
   od 27. prosinca 2000.
   o neuvrštenju kvintozena u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar
   (priopćena pod brojem dokumenta C(2000) 4136)
   (Tekst značajan za EGP)
   (2000/816/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2000/68/EZ (2), a posebno četvrti podstavak njezinog članka 8. stavka 2.,
   uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (3), kako je zadnje izmijenjena Uredbom (EZ) br. 2266/2000 (4), a posebno njezin članak 7. stavak 3. točku (b),
   budući da:

               (1)

               Članak 8. stavak 2. Direktive 91/414/EEZ predviđa da Komisija ostvari program rada za ispitivanje aktivnih tvari koje se koriste u sredstvima za zaštitu bilja, a koje su već bile na tržištu 15. srpnja 1993. Detaljna pravila za provođenje ovog programa utvrđena su Uredbom (EEZ) br. 3600/92.

               (2)

               Uredbom Komisije (EZ) br. 933/94 (5) kako je zadnje izmijenjena Uredbom (EZ) br. 2230/95 (6) su utvrđene aktivne tvari koje je potrebno procijeniti u okviru Uredbe (EEZ) br. 3600/92, određene su države članice koje djeluju kao izvjestitelji u vezi s procjenama svake od tvari te su identificirani proizvođači svake od aktivnih tvari koji su na vrijeme podnijeli prijavu u skladu s člankom 4. stavkom 2. Uredbe (EEZ) br. 3600/92.

               (3)

               Kvintozen je jedna od 90 aktivnih tvari utvrđenih Uredbom (EZ) br. 933/94.

               (4)

               U skladu s člankom 7. stavkom 1. točkom (c) Uredbe (EEZ) br. 3600/92, Grčka, koja je imenovana državom članicom izvjestiteljicom, 1. prosinca 1997. dostavila je Komisiji izvješće o svojoj procjeni informacija dostavljenih od podnositelja prijave u skladu s odredbama članka 6. stavka 1. te Uredbe.

               (5)

               Po primitku izvješća države članice izvjestiteljice, Komisija se savjetovala sa stručnjacima država članica kao i s glavnim podnositeljem prijave (Uniroyal Chemicals) kako je to predviđeno člankom 7. stavkom 3. Uredbe (EEZ) br. 3600/92.

               (6)

               Izvješće o procjeni koje je Grčka pripremila ispitale su države članice i Komisija u okviru Stalnog odbora za biljno zdravstvo. To je ispitivanje finalizirano 13. srpnja 2000. u obliku izvješća Komisije o ispitivanju kvintozena u skladu s člankom 7. stavkom 6. Uredbe (EEZ) br. 3600/92.

               (7)

               Procjene učinjene na temelju dostavljenih informacija nisu pokazale da se može očekivati da sredstva za zaštitu bilja koja sadrže kvintozen u predloženim uvjetima upotrebe općenito udovolje zahtjevima iz članka 5. stavka 1. točaka (a) i (b) Direktive 91/414/EEZ, posebno što se tiče sigurnosti rukovatelja i potrošača koji bi mogli biti izloženi te mogućeg učinka na neciljane organizme.

               (8)

               Glavni podnositelj prijave izvijestio je Komisiju i državu članicu izvjestiteljicu da više ne želi sudjelovati u programu rada za tu aktivnu tvar, te se stoga daljnje informacije neće dostavljati.

               (9)

               Stoga nije moguće tu aktivnu tvar uvrstiti u Prilog I. Direktivi 91/414/EEZ.

               (10)

               Sva razdoblja počeka za raspolaganje, skladištenje, stavljanje na tržište i korištenje postojećih zaliha sredstava za zaštitu bilja koja sadrže kvintozen, koja odredi država članica u skladu s odredbama članka 4. stavka 6. Direktive 91/414/EEZ, trebalo bi ograničiti na razdoblje koje nije dulje od 18 mjeseci kako bi se omogućilo da se postojeće zalihe iskoriste u ne više od jedne sezone rasta.

               (11)

               Ova Odluka ne dovodi u pitanje mjere koje Komisija može poduzeti u kasnijoj fazi za tu aktivnu tvar u okviru Direktive Vijeća 79/117/EEZ (7).

               (12)

               Mjere predviđene ovom Odlukom su u skladu s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Kvintozen se ne uvrštava kao aktivna tvar u Prilog I. Direktivi 91/414/EEZ.
   Članak 2.
   Države članice osiguravaju:

               1.

               da se odobrenja za sredstva za zaštitu bilja koja sadrže kvintozen povuku u roku od šest mjeseci od dana donošenja ove Odluke;

               2.

               da se od dana donošenja ove Odluke više ne daju niti ne obnavljaju odobrenja za sredstva za zaštitu bilja koja sadrže kvintozen na temelju odstupanja predviđenog člankom 8. stavkom 2. Direktive 91/414/EEZ.

         Članak 3.
   Razdoblje počeka koje određuju države članice u skladu s odredbama članka 4. stavka 6. Direktive 91/414/EEZ, mora biti najkraće moguće i ne dulje od 18 mjeseci od dana donošenja ove Odluke.
   Članak 4.
   Ova je Odluka upućena državama članicama.

      Sastavljeno u Bruxellesu 27. prosinca 2000.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 276, 28.10.2000., str. 41.

      (3)  SL L 366, 15.12.1992., str. 10.

      (4)  SL L 259, 13.10.2000., str. 27.

      (5)  SL L 107, 28.4.1994., str. 8.

      (6)  SL L 225, 22.9.1995., str. 1.

      (7)  SL L 33, 8.2.1979., str. 36.


title: 2006/648/EZ: Odluka Komisije od 22. rujna 2006. o utvrđivanju tehničkih specifikacija o standardima za biometrijska obilježja u vezi s razvojem viznog informacijskog sustava (priopćeno pod brojem dokumenta C(2006) 3699)

text:
               19/Sv. 16

               HR

               Službeni list Europske unije

               98

         32006D0648

               L 267/41

               SLUŽBENI LIST EUROPSKE UNIJE

         ODLUKA KOMISIJE
   od 22. rujna 2006.
   o utvrđivanju tehničkih specifikacija o standardima za biometrijska obilježja u vezi s razvojem viznog informacijskog sustava
   (priopćeno pod brojem dokumenta C(2006) 3699)
   (Vjerodostojne su samo češka, engleska, estonska, finska, francuska, grčka, latvijska, litavska, mađarska, nizozemska, njemačka, poljska, portugalska, slovačka, slovenska, španjolska, švedska i talijanska verzija)
   (2006/648/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 2004/512/EZ od 8. lipnja 2004. o uspostavi viznog informacijskog sustava (VIS) (1), a posebno njezin članak 4.,
   budući da:

               (1)

               Odlukom 2004/512/EZ uspostavljen je VIS kao sustav razmjene viznih podataka između država članica i daje se Komisiji mandat za razvijanje VIS-a, koji se sastoji od središnjeg viznog informacijskog sustava, nacionalnog sučelja u svakoj državi članici i komunikacijske infrastrukture između središnjeg viznog informacijskog sustava i nacionalnih sučelja.

               (2)

               Primjereno je da razvoj VIS-a uključuje pripremne mjere potrebne za naknadno uključivanje biometrijskih obilježja.

               (3)

               U zaključcima Vijeća od 19. i 20. veljače 2004. o razvoju viznog informacijskog sustava iznesen je zahtjev da biometrijski identifikatori budu usklađeni sa središnjim viznim informacijskim sustavom.

               (4)

               U zaključcima Vijeća od 17. veljače 2005. o uključenju biometrijskih podataka u vize i dozvole boravka poziva se Komisija da uloži potreban napor kako bi 2006. pokrenula biometrijske identifikatore u razvoju središnjeg dijela VIS-a.

               (5)

               Potrebno je iznijeti tehničke specifikacije o standardima za biometrijska obilježja koja se koriste za razvoj VIS-a kako bi države članice mogle poduzeti pripremne radnje za povezivanje svojih nacionalnih sustava sa središnjim viznim informacijskim sustavom.

               (6)

               Kvaliteta i pouzdanost biometrijskih identifikatora izuzetno je važna. Stoga je potrebno utvrditi tehničke standarde koji će omogućiti ispunjenje navedenih zahtjeva kvalitete i pouzdanosti. To će imati ozbiljne financijske i tehničke posljedice za države članice.

               (7)

               Ova Odluka ne postavlja nove standarde; ona je u skladu sa standardima ICAO-a.

               (8)

               U skladu s Odlukom Vijeća 2000/365/EZ od 29. svibnja 2000. Odluka Vijeća od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (2), Ujedinjena Kraljevina nije sudjelovala u donošenju Odluke 2004/512/EZ te je ona ne obvezuje niti podliježe njezinoj primjeni jer predstavlja razvoj odredaba schengenske pravne stečevine. Stoga Ujedinjena Kraljevina nije adresat ove Odluke Komisije.

               (9)

               U skladu s Odlukom Komisije 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (3), Irska nije sudjelovala u donošenju Odluke 2004/512/EZ te je ona ne obvezuje niti podliježe njezinoj primjeni jer predstavlja razvoj odredaba schengenske pravne stečevine. Stoga Irska nije adresat ove Odluke Komisije.

               (10)

               Na temelju članka 5. Protokola o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice, Danska je 13. kolovoza 2004. odlučila provesti Odluku 2004/512/EZ u danskom pravu. Odluka 2004/512/EZ stoga je obvezujuća za Dansku u međunarodnom pravu.

               (11)

               Što se tiče Islanda i Norveške, Odluka 2004/512/EZ predstavlja razvoj odredaba schengenske pravne stečevine u smislu Sporazuma između Vijeća Europske unije i Republike Islanda i Kraljevine Norveške o pridruživanju tih država provedbi, primjeni i razvoju schengenske pravne stečevine (4) koji pripada području iz članka 1. točke B Odluke Vijeća 1999/437/EZ od 17. svibnja 1999. o određenim aranžmanima za primjenu Sporazuma sklopljenog između Vijeća Europske unije i Republike Islanda i Kraljevine Norveške o pridruživanju tih dviju država provedbi, primjeni i razvoju schengenske pravne stečevine (5).

               (12)

               Što se tiče Švicarske, Odluka 2004/512/EZ predstavlja razvoj odredaba schengenske pravne stečevine u smislu Sporazuma potpisanog između Europske unije, Europske zajednice i Švicarske konfederacije o pridruživanju Švicarske konfederacije provedbi, primjeni i razvoju schengenske pravne stečevine koji pripada području iz članka 4. stavka 1. odluke Vijeća o potpisivanju, u ime Europske zajednice, i privremenoj primjeni određenih odredaba navedenog sporazuma.

               (13)

               Mjere predviđene u ovoj Odluci u skladu su s mišljenjem odbora osnovanog člankom 5. stavkom 1. Uredbe Vijeća (EZ) br. 2424/2001 od 6. prosinca 2001. o razvoju druge generacije Schengenskog informacijskog sustava (SIS II) (6),

         DONIJELA JE OVU ODLUKU:
   Članak 1.
   Tehničke specifikacije o standardima za biometrijska obilježja u vezi s razvojem viznog informacijskog sustava utvrđene su u Prilogu ovoj Odluci.
   Članak 2.
   Ova je Odluka upućena Kraljevini Belgiji, Češkoj Republici, Saveznoj Republici Njemačkoj, Republici Estoniji, Helenskoj Republici, Kraljevini Španjolskoj, Francuskoj Republici, Talijanskoj Republici, Republici Cipru, Republici Latviji, Republici Litvi, Velikom Vojvodstvu Luksemburgu, Republici Mađarskoj, Republici Malti, Kraljevini Nizozemskoj, Republici Austriji, Republici Poljskoj, Portugalskoj Republici, Republici Sloveniji, Slovačkoj Republici, Republici Finskoj i Kraljevini Švedskoj.

      Sastavljeno u Bruxellesu 22. rujna 2006.

            Za Komisiju

         Franco FRATTINI

            Potpredsjednik

      (1)  SL L 213, 15.6.2004., str. 5.

      (2)  SL L 131, 1.6.2000., str. 43.

      (3)  SL L 64, 7.3.2002., str. 20.

      (4)  SL L 176., 10.7.1999., str. 36.

      (5)  SL L 176., 10.7.1999., str. 31.

      (6)  SL L 328, 13.12.2001., str. 4.
   PRILOG
   1.   Cilj

   U ovom se Prilogu iznose minimalni zahtjevi koji se odnose na standarde i ulazne formate koje treba ispuniti pri prikupljanju i prijenosu podataka u CS-VIS. Daljnje specifikacije će se razraditi u kasnijoj fazi kada se utvrde detaljne tehničke specifikacije budućeg sustava za uparivanje biometrijskih podataka (BMS).
   2.   Format datoteke i format za komprimiranje

   Ulazni format alfanumeričkih podataka i slika otisaka prstiju u skladu je s određenim formatom ANSI/NIST-ITL 1 – 2000. Najnovije tumačenje ovog formata iznijela je stručna skupina Interpol AFIS u listopadu 2005. (verzija 4.22b). Koristi se format za komprimiranje WSQ.
   3.   Uređaji

   CS-VIS bit će kompatibilan i interoperabilan s uređajima za skeniranje u realnom vremenu koji se koriste na nacionalnoj razini i koji prikupljaju i segmentiraju do deset ravnih pojedinačnih otisaka prstiju.
   3.1.   Rezolucija

   Minimalna prihvatljiva rezolucija je 500 dpi s 256 sivih razina.
   4.   Zahtjevi

   Za uporabu uređaja za skeniranje u realnom vremenu moraju biti ispunjeni sljedeći zahtjevi.
   4.1.   Kvaliteta

   CS-VIS bit će razrađen s kvalitetnim pragovima za prihvaćanje otisaka prstiju od NS-VIS. Provjera kontrole mora se provesti lokalno prije slanja slika u CS-VIS koji mora ispunjavati specifičnosti koje će biti utvrđene. Slike otisaka prstiju koje ne ispunjavaju prag kvalitete koji utvrđuje CS-VIS bit će odbijene. Prag kvalitete može se kasnije izmijeniti.
   4.2.   Segmentiranje

   Segmentiranje je proces razdvajanja svake slike s više prstiju u mnogo slika s jednim prstom. Segmentiranje se mora izvršiti na nacionalnoj razini prije provjere kvalitete jer se provjere kvalitete mogu izvršiti samo na slikama s jednim prstom.
   Razradit će se CS-VIS kako bi se prihvatile samo slike sa segmentiranim otiskom prstiju.
   4.3.   Sekvencioniranje

   Sekvencioniranje je proces utvrđivanja specifičnih prstiju za svaku ravnu sliku s otiskom prstiju kako bi se osiguralo odgovarajuće utvrđivanje i slijed. Razradit će se CS-VIS kako bi se pohranio redoslijed prenesenih segmentiranih i slijednih slika s otiscima prstiju.


Odluka Komisije od 01/08/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8422 - CHEMCHINA / AKC / JVs) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 19/01/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8074 - SCHNEIDER ELECTRIC / DB ENERGIE / INNO2GRID JV) prema Uredbi Vijeća (EZ) No 139/2004 (Vjerodostojan je samo tekst na njemačkom jeziku)


title: 2003/268/EZ: Odluka Vijeća od 8. travnja 2003. o pokrivanju troškova Europske investicijske banke za upravljanje investicijskim instrumentom Sporazuma iz Cotonoua i Odluke o prekomorskom pridruživanju

text:
               11/Sv. 114

               HR

               Službeni list Europske unije

               167

         32003D0268

               L 099/45

               SLUŽBENI LIST EUROPSKE UNIJE

         ODLUKA VIJEĆA
   od 8. travnja 2003.
   o pokrivanju troškova Europske investicijske banke za upravljanje investicijskim instrumentom Sporazuma iz Cotonoua i Odluke o prekomorskom pridruživanju
   (2003/268/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Sporazum o partnerstvu između članica Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, potpisan u Cotonou 23. lipnja 2000. (1), dalje u tekstu: „Sporazum iz Cotonoua”,
   uzimajući u obzir Unutarnji sporazum od 12. rujna 2000. između predstavnika vlada država članica, koji su se sastali u okviru Vijeća, o financiranju i upravljanju pomoći Zajednice na temelju Financijskoga protokola Sporazuma o partnerstvu između afričkih, karipskih i pacifičkih država i Europske zajednice i njezinih država članica, potpisan u Cotonou (Benin) 23. lipnja 2000. te o raspodjeli financijske pomoći Prekomorskim zemljama i područjima na kojima se primjenjuje dio četvrti Ugovora o EZ-u (2), a posebno njegov članak 8. stavak 2.,
   uzimajući u obzir Odluku Vijeća 2001/822/EZ od 27. studenoga 2001. o pridruživanju prekomorskih zemalja i područja s Europskom zajednicom (Odluka o prekomorskom pridruživanju) (3),
   uzimajući u obzir prijedlog Komisije sastavljen u obliku sporazuma s Europskom investicijskom bankom, dalje u tekstu „Banka”,
   budući da:

               (1)

               Trenutačno ne postoji odredba u Sporazumu iz Cotonoua i Odluci o prekomorskom pridruživanju za pokrivanje troškova Banke nastalih pri upravljanju investicijskim instrumentom.

               (2)

               Banka koristi sve prihode ostvarene od standardno procijenjenih naknada naplaćenih klijentima investicijskog instrumenta za pokrivanje svojih uobičajenih troškova, s iznimkom iznimnih naknada za pokrivanje izvanrednih izdataka,

         DONIJELO JE OVU ODLUKU:
   Članak 1.
   Predviđene naknade koje naplaćuje Banka za upravljanje investicijskim instrumentom i kamatnim subvencijama, uključujući i sredstva predviđena za prekomorske zemlje i područja (dalje u tekstu: „OCT”), iznose najviše 10 % od 2 200 milijuna eura tijekom pet godina. Naknade su namijenjene za potpuno pokrivanje troškova upravljanja instrumentom investiranja, uključujući i upravljanje iznosima za financiranje kamatnih subvencija za aktivnosti u državama AKP-a i OCT-a, tijekom pet godina provođenja Prvog financijskoga protokola uz Sporazum iz Cotonoua.
   Članak 2.
   U mjeri u kojoj doznačivanje Banke, kako je definirano u Prilogu II. Sporazumu iz Cotonoua i u operativnim smjernicama investicijskog instrumenta, ostane nepromijenjeno, najviša naknada određena u okviru članka 1. iznosi gornju granicu iznosa.
   Članak 3.
   Svake godine, najkasnije do 1. rujna, Banka podnosi Odboru investicijskog instrumenta svoje procjene troškova za iduću godinu i odgovarajući iznos tražene naknade. Ti se podaci uključuju u poslovni plan investicijskog instrumenta koji odobrava Odbor investicijskog instrumenta. Podnesak troškova za prvu godinu ovisi o danu stupanja na snagu Sporazuma iz Cotonoua.
   Članak 4.
   Svake godine Banka podnosi stvarne troškove nastale tijekom prethodne godine u godišnjem izvješću investicijskog instrumenta koji odobrava Odbor investicijskog instrumenta, kao i iznos naknada za procjene naplaćenih od klijenata investicijskog instrumenta tijekom iste godine. Nacrt godišnjeg izvješća koji sadrži te podatke dostavlja se Odboru investicijskog instrumenta najkasnije do 28. veljače, a završno izvješće najkasnije do 30. lipnja.
   Članak 5.
   Ako su troškovi Banke tijekom određene godine manji ili veći od onih predviđenih u odgovarajućem poslovnom planu, Banka traži od Odbor investicijskog instrumenta da donese odluku o potrebnim mjerama.
   Članak 6.
   Predviđene naknade iz članka 1. pokrivaju se povratom državama članicama dužničkih obveza nastalih iz operacija rizičnog kapitala i posebnih zajmova u okviru uzastopnih Konvencija između AKP-a i EZ-a. Iznos dugovanja svake države članice određuje se relativnim udjelom njezina doprinosa Devetom europskom razvojnom fondu. U slučaju država članica koje još nisu primateljice dovoljnog povrata, Banka tereti njihove račune i naplaćuje godišnju ratu kamata jednaku prevladavajućoj stopi EONIA (prekonoćni prosječni indeks eura) umanjenoj za 12,5 osnovnih bodova.
   Članak 7.
   Vijeće, odlučujući na prijedlog Komisije koji je sastavljen u dogovoru s Bankom, odlučuje kako financirati naknade Banke predviđene člankom 1., ako povrat dužničkih obveza ne bude dovoljan za tu svrhu.
   Članak 8.
   Države članice ovime ovlašćuju Banku da oduzme naknade izravno s njihovih računa koje imaju u Banci na koje se doznačuju povrati određeni člankom 6. Naknade se oduzimaju prvog radnog dana za svaki kvartal, te se obračunavaju na godišnjoj stopi jednakoj prevladavajućoj stopi EONIA-e umanjenoj za 12,5 osnovnih bodova.
   Članak 9.
   Ova Odluka stupa na snagu istog dana kada i Unutarnji sporazum. Primjenjuje se za razdoblje od 5 godina ako je ne zamijene drugi sporazumi.
   Članak 10.
   Ova je Odluka upućena državama članicama.

      Sastavljeno u Luxembourgu 8. travnja 2003.

            Za Vijeće

            Predsjednik

         G. DRYS

      (1)  SL L 317, 15.12.2000., str. 3.

      (2)  SL L 317, 15.12.2000., str. 355.

      (3)  SL L 314, 30.11.2001., str. 1.


Odluka Komisije od 29/01/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7112 - SIGMA ALIMENTOS / CAMPOFRIO) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2004/19/EZ: Odluka Komisije od 23. prosinca 2003. o izmjeni Odluke 2003/812/EZ o sastavljanju popisa trećih zemalja iz kojih države članice odobravaju uvoz određenih proizvoda za prehranu ljudi u skladu s Direktivom Vijeća 92/118/EEZ (priopćena pod brojem dokumenta C(2003) 5046)  Tekst značajan za EGP

text:
               03/Sv. 42

               HR

               Službeni list Europske unije

               177

         32004D0019

               L 005/84

               SLUŽBENI LIST EUROPSKE UNIJE

         ODLUKA KOMISIJE
   od 23. prosinca 2003.
   o izmjeni Odluke 2003/812/EZ o sastavljanju popisa trećih zemalja iz kojih države članice odobravaju uvoz određenih proizvoda za prehranu ljudi u skladu s Direktivom Vijeća 92/118/EEZ

      (priopćena pod brojem dokumenta C(2003) 5046)

   (Tekst značajan za EGP)
   (2004/19/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/118/EEZ od 17. prosinca 1992. o utvrđivanju zahtjeva za zdravlje životinja i zahtjeva za javno zdravstvo kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenim u posebnim pravilima Zajednice iz Priloga A dijela I. Direktive 89/662/EEZ te, s obzirom na patogene tvari, iz Direktive 90/425/EEZ (1), kako je zadnje izmijenjena Odlukom Komisije 2003/721/EZ (2), a posebno njezin članak 10. stavak 2. točku (a),
   budući da:

               (1)

               Odlukom Komisije 2003/812/EZ (3) sastavljen je popis trećih zemalja iz kojih države članice odobravaju uvoz određenih proizvoda za prehranu ljudi u skladu s Direktivom Vijeća 92/118/EEZ.

               (2)

               Kako bi to zakonodavstvo stupilo na snagu u isto vrijeme kao i drugo zakonodavstvo koje predviđa popis zemalja i certifikata za životinjske nusproizvode koji nisu namijenjeni prehrani ljudi, nužno je odgoditi datum primjene Odluke 2003/812/EZ s 1. siječnja 2004. na 1. svibnja 2004.

               (3)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   U članku 3. Odluke 2003/812/EZ „1. siječnja 2004.” zamjenjuje se s „1. svibnja 2004.”
   Članak 2.
   Ova je Odluka upućena državama članicama.

      Sastavljeno u Bruxellesu 23. prosinca 2003.

            Za Komisiju

         David BYRNE

            Član Komisije

      (1)  SL L 62, 15.3.1993., str. 49.

      (2)  SL L 260, 11.10.2003., str. 21.

      (3)  SL L 305, 22.11.2003., str. 17.


title: 97/98/EZ: Odluka Komisije od 23. siječnja 1997. o stavljanju na tržište genetski modificiranog kukuruza ( Zea mays L.) s kombiniranom modifikacijom za insekticidna svojstva koja prenosi gen Bt-endotoksin i povišenom tolerancijom na herbicid glufosinat-amonijak, prema Direktivi Vijeća 90/220/EEZ  Tekst značajan za EGP

text:
                  15/Sv. 31

                  HR

                  Službeni list Europske unije

                  15

            31997D0098

                  L 031/69

                  SLUŽBENI LIST EUROPSKE UNIJE

         ODLUKA KOMISIJE
         od 23. siječnja 1997.
         o stavljanju na tržište genetski modificiranog kukuruza (Zea mays L.) s kombiniranom modifikacijom za insekticidna svojstva koja prenosi gen Bt-endotoksin i povišenom tolerancijom na herbicid glufosinat-amonijak, prema Direktivi Vijeća 90/220/EEZ
         (Tekst značajan za EGP)
         (97/98/EZ)
         KOMISIJA EUROPSKIH ZAJEDNICA,
         uzimajući u obzir Ugovor o osnivanju Europske zajednice,
         uzimajući u obzir Direktivu Vijeća 90/220/EEZ od 23. travnja 1990. o namjernom uvođenju u okoliš genetski modificiranih organizama (1), kako je izmijenjena Direktivom Komisije 94/15/EZ (2), a posebno njezin članak 13.,
         budući da je člancima 10. do 18. Direktive 90/220/EEZ utvrđen postupak Zajednice kojim se nadležnom tijelu države članice omogućuje da odobri stavljanje na tržište proizvoda koji se sastoje od genetski modificiranih organizama;
         budući da je nadležno tijelo države članice (Francuske) zaprimilo prijavu za stavljanje na tržište takvog proizvoda;
         budući da je nadležno tijelo Francuske zatim proslijedilo dosje Komisiji uz pozitivno mišljenje; budući da su nadležna tijela drugih država članica uložila prigovore na navedeni dosje;
         budući da je stoga, u skladu s člankom 13. stavkom 3. Direktive 90/220/EEZ, Komisija dužna donijeti odluku u skladu s postupkom utvrđenim člankom 21. te Direktive;
         budući da je nakon razmatranja svih prigovora s obzirom na odredbe Direktive 90/220/EEZ i analize informacija dostavljenih u dosjeu Komisija zaključila sljedeće:

                     —

                     podnositelj zahtjeva dostavio je informacije o svim novouvedenim genima, a ne samo onima koji su izraženi,

                     —

                     u procjeni rizika uzeti su u obzir svi uvedeni geni, bilo da su izraženi ili ne. Procijenjeni su i mogući rizici u slučaju prisutnosti neizraženog gena β-laktamaze s bakterijskim promotorom,

                     —

                     u slučaju proizvoda namijenjenih za hranu ili hranu za životinje, procjenom rizika prema Direktivi 90/220/EEZ utvrđuje se je li vjerojatno da će genetska modifikacija uzrokovati bilo kakve toksične ili druge štetne učinke na zdravlje ljudi i okoliš,

                     —

                     nema razloga vjerovati da će uvođenje ovih gena u kukuruz imati bilo kakve štetne učinke na zdravlje ljudi ili okoliš,

                     —

                     mogući razvoj otpornosti kukaca na skraćeni protein CryIA(b) ne može se smatrati štetnim učinkom na okoliš budući da će i dalje biti dostupna postojeća poljoprivredna sredstva za kontrolu takve otporne vrste kukaca,

                     —

                     ne postoje sigurnosni razlozi zbog kojih bi na oznaci trebalo navoditi da je proizvod proizveden tehnikom genetske modifikacije,

                     —

                     na oznaci treba navesti da biljke imaju povećanu otpornost na herbicid glufosinat-amonijak;

               budući da su odobrenja kemijskih herbicida i procjene njihovog utjecaja na zdravlje ljudi i okoliš uređeni Direktivom Vijeća 91/414/EEZ od 15. srpnja 1991. o stavljanju na tržište sredstava za zaštitu bilja (3), kako je zadnje izmijenjena Direktivom Komisije 96/68/EZ (4), a ne Direktivom 90/220/EEZ;
         budući da je proizvod koji se razmatra prijavljen za neograničenu uporabu, uključujući za hranu i hranu za životinje;
         budući da se ovom Odlukom ne isključuje primjena, u skladu s pravom Zajednice, odredaba država članica o hrani ili hrani za životinje u mjeri u kojoj se one ne odnose posebno na genetsku modifikaciju proizvoda ili njegovih komponenata;
         budući da članak 11. stavak 6. i članak 16. stavak 1. Direktive 90/220/EEZ predviđaju dodatne sigurnosne mjere u slučaju da postanu dostupne nove informacije o potencijalnim rizicima proizvoda;
         budući da odbor osnovan na temelju članka 21. Direktive 90/220/EEZ nakon pismenog zahtjeva za očitovanje koji je upućen 8. ožujka 1996. nije izrazio mišljenje po pitanju mjera utvrđenih u prijedlogu odluke Komisije;
         budući da Vijeće nije donijelo odluku o prijedlogu Komisije u roku propisanom u petom stavku članka 21. Direktive 90/220/EEZ; budući da je stoga na Komisiji da usvoji predložene mjere;
         budući da Znanstveni odbor za prehranu životinja, osnovan na temelju Odluke Komisije 76/791/EEZ (5), Znanstveni odbor za hranu, osnovan na temelju Odluke Komisije 95/273/EZ (6) te Znanstveni odbor za pesticide, osnovan na temelju Odluke Komisije 78/436/EEZ (7), od kojih je Komisija zatražila potvrdu da ne postoje razlozi za vjerovanje da bi uvođenje navedenih gena u kukuruz imalo bilo kakve štetne učinke na zdravlje ljudi ili okoliš, nisu naveli ni jedan novi čimbenik koji bi opravdao bilo kakvu drukčiju odluku,
         DONIJELA JE OVU ODLUKU:

            Članak 1.

               1.   Ne dovodeći u pitanje drugo zakonodavstvo Zajednice i podložno stavcima 2. i 3., francuska tijela odobravaju stavljanje na tržište sljedećeg proizvoda, koji prijavljuje Ciba-Geigy Limited (Ref. C/F/94/11-03) u skladu s člankom 13. Direktive 90/220/EEZ.
               Proizvod se sastoji od čistih linija i hibridâ izvedenih iz linije kukuruza (Zea mays L.) (CG 00256-176) transformiranih plazmidima koji sadrže:

                           i.

                           jednu kopiju gena bar iz Streptomyces hygroscopicus, (koji kodira fosfinotricin-acetiltransferazu), kojeg regulira promotor 35S i terminator 35S iz mozaičnog virusa cvjetače (CaMV);

                           ii.

                           dvije kopije sintetičkog skraćenog gena koji kodira protein za otpornost na kukce i predstavlja aktivni dio δ-endotoksina CryIA(b) iz vrste Bacillus thuringiensis, podvrste kurstaki HD1-9, i sadrži intron br. 9 iz gena kukuruzne fosfoenolpiruvat karboksilaze;
                           prvu kopiju regulira promotor iz gena kukuruzne fosfoenolpiruvat karboksilaze i terminator CaMV 35S, a drugu promotor izveden iz gena kukuruzne proteinske kinaze ovisne o kalciju i terminator CaMV 35S;

                           iii.

                           prokariotski gen bla (kodira za β-laktamazu i prenosi otpornost na ampicilin) kojeg regulira prokariotski promotor.

               2.   Odobrenje se odnosi i na sve potomke nastale križanjem ovog proizvoda s tradicionalno uzgojenim vrstama kukuruza.

               3.   Ne dovodeći u pitanje druge zahtjeve za označivanje u skladu sa zakonodavstvom Zajednice, na oznaci svakog pakovanja sjemenki mora biti naznačeno sljedeće:

                           —

                           proizvod se sam štiti protiv kukuruznih nametnika, i

                           —

                           proizvod ima povećanu toleranciju na herbicid glufosinat-amonijak

            Članak 2.
            Ova je Odluka upućena državama članicama.

            Sastavljeno u Bruxellesu 23. siječnja 1997.

                  Za Komisiju

               Ritt BJERREGAARD

                  Članica Komisije

            (1)  SL L 117, 8.5.1990., str. 15.

            (2)  SL L 103, 22.4.1994., str. 20.

            (3)  SL L 230, 19.8.1991., str. 1.

            (4)  SL L 277, 30.10.1996., str. 25.

            (5)  SL L 279, 9.10.1976., str. 35.

            (6)  SL L 167, 18.7.1995., str. 22.

            (7)  SL L 124, 12.5.1978.,.str. 16.


Odluka Komisije od 19/12/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7096 - ENI ULX / LIVERPOOL BAY JV) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 25/03/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7553 - PAI / LION ADVENTURE) prema Uredbi Vijeća (EZ) br. 139/2004 (Samo je engleski tekst vjerodostojan)


title: 1999/724/EZ: Odluka Komisije od 28. listopada 1999. o izmjeni Priloga II. Direktivi Vijeća 92/118/EEZ kojom se propisuju zahtjevi zdravlja životinja i javnog zdravlja kojima se uređuje trgovina i uvoz u Zajednicu proizvoda koji ne podliježu navedenim zahtjevima propisanim posebnim pravilima Zajednice iz Priloga A poglavlja I. Direktive 89/662/EEZ i, s obzirom na patogene tvari, iz Direktive 90/425/EEZ (priopćena pod brojem dokumenta C(1999) 3493)  Tekst značajan za EGP

text:
               03/Sv. 60

               HR

               Službeni list Europske unije

               3

         31999D0724

               L 290/32

               SLUŽBENI LIST EUROPSKE UNIJE

         ODLUKA KOMISIJE
   od 28. listopada 1999.
   o izmjeni Priloga II. Direktivi Vijeća 92/118/EEZ kojom se propisuju zahtjevi zdravlja životinja i javnog zdravlja kojima se uređuje trgovina i uvoz u Zajednicu proizvoda koji ne podliježu navedenim zahtjevima propisanim posebnim pravilima Zajednice iz Priloga A poglavlja I. Direktive 89/662/EEZ i, s obzirom na patogene tvari, iz Direktive 90/425/EEZ
   (priopćena pod brojem dokumenta C(1999) 3493)
   (Tekst značajan za EGP)
   (1999/724/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/118/EEZ od 17. prosinca 1992. o utvrđivanju zahtjeva zdravlja životinja i javnog zdravlja kojima se uređuje trgovina i uvoz u Zajednicu proizvoda koji ne podliježu navedenim zahtjevima propisanim posebnim pravilima Zajednice iz Priloga A poglavlja I. Direktive 89/662/EEZ i, s obzirom na patogene tvari, iz Direktive 90/425/EEZ (1), kako je zadnje izmijenjena Direktivom 97/79/EZ (2), a posebno drugi stavak članka 15.,

               (1)

               budući da su u pripremi posebna pravila za primjenu u pripremi želatine za farmaceutsku, kozmetičku ili neku drugu tehničku uporabu i za medicinske uređaje; budući da se stoga reguliranje tih proizvoda može isključiti iz područja primjene ove Odluke;

               (2)

               budući da je potrebno propisati specifične uvjete javnog zdravlja koji se primjenjuju na pripremu želatine namijenjene prehrani ljudi; budući da se, pod uvjetom da su uvjeti za želatinu namijenjenu za prehranu ljudi jednaki onima koji se odnose na želatinu koja nije namijenjena za prehranu ljudi i pod uvjetom da su higijenski uvjeti također jednaki, oba tipa želatine mogu proizvoditi i/ili skladištiti u istom objektu;

               (3)

               budući da je potrebno utvrditi zahtjeve za odobravanje i registraciju, inspekciju i higijenu koje objekti u kojima se priprema želatina moraju zadovoljavati; budući da su određeni zdravstveni uvjeti iz Direktive Vijeća 77/99/EEZ od 21. prosinca 1976. o zdravstvenim problemima koji utječu na proizvodnju i prodaju mesnih proizvoda i određenih ostalih proizvoda životinjskog podrijetla (3), kako je zadnje izmijenjena Direktivom 97/76/EZ (4), i iz Direktive Vijeća 93/43/EEZ od 14. lipnja 1993. o higijeni hrane (5), relevantni za pripravke od želatine;

               (4)

               budući da je Znanstveni nadzorni odbor usvojio mišljenje o sigurnosti želatine 26. i 27. ožujka 1998. koje je ažurirano 18. i 19. veljače 1999.; budući da se ovo mišljenje bavi pitanjima pod kojim se uvjetima izvor materijala i/ili vrsta materijala koji se koriste i/ili proizvodni postupak za proizvodnju želatine namijenjene prehrani ljudi mogu smatrati slobodnim od goveđe spongiformne encefalopatije (GSE); budući da u tom mišljenju Znanstveni nadzorni odbor razlikuje preporučene mjere prema različitim kategorijama geografskog rizika; budući da konačna provedba može uslijediti tek nakon klasifikacije zemalja i regija; budući da je 21. svibnja 1999. na općoj sjednici Odbora Svjetske organizacije za zdravlje životinja (OIE) usvojen prijedlog Komisije za međunarodni kodeks o zdravlju životinja koji se odnosi na kriterije za utvrđivanje GSE statusa određene zemlje ili zone; budući da su u skladu s postupkom propisanim u Preporuci Komisije 98/477/EZ (6), vezano uz informacije potrebne za podršku zahtjevima za ocjenu epidemiološkog statusa zemalja u pogledu transmisivne spongiformne encefalopatije, pojedine države članice i treće zemlje dale podatke potrebne za omogućavanje ocjene njihovog geografskog rizika; budući da je, uzimajući u obzir novija kretanja u pogledu Kodeksa OIE-a o GSE-u, do donošenja spomenute znanstvene ocjene te daljnjih odluka u tom pogledu potrebno suspendirati stupanje na snagu pravila za proizvodnju želatine dobivene iz kostiju preživača do početka primjene zakonodavstva Zajednice o klasifikaciji zemalja ili regija u pogledu njihovog GSE statusa; budući da će Komisija pokrenuti postupak za stupanje na snagu pravila za proizvodnju želatine dobivene iz kostiju preživača bez odlaganja nakon usvajanja zakonodavstva Zajednice o klasifikaciji zemalja ili regija u pogledu njihovog GSE statusa;

               (5)

               budući da je Komisija usvojila Odluku 97/534/EZ (7), kako je zadnje izmijenjena Odlukom Vijeća 98/745/EZ (8), o zabrani upotrebe tvari koje predstavljaju rizik u pogledu transmisivne spongiformne encefalopatije;

               (6)

               budući da je Komisija usvojila Odluku 98/272/EZ (9) o epidemiološkom nadzoru transmisivne spongiformne encefalopatije i o izmjeni Odluke 94/474/EZ; budući da se tom Odlukom propisuju mjere koje se primjenjuju u slučaju životinja za koje se sumnja da boluju od transmisivne spongiformne encefalopatije (TSE);

               (7)

               budući da je na općoj skupštini OIE-a 29. svibnja 1998. u Parizu usvojena revizija Kodeksa o zdravlju životinja (OIE) vezano uz GSE (Kodeks OIE-a o GSE-u); budući da članak 3.2.13.3. tog Kodeksa preporuča da, u slučaju kad se želatina i kolagen pripremaju isključivo od kože dobivene od zdravih životinja, veterinarska uprava može odobriti uvoz i provoz takve želatine i kolagena kroz njihova državna područja bez ograničenja, bez obzira na status zemalja izvoznica; budući da se člankom 3.2.13.15. toga Kodeksa daje preporuka u pogledu uvjeta izvora i obrade želatine i kolagena dobivenih od kostiju da bi se njima moglo trgovati;

               (8)

               budući da se želatina dobiva od kostiju, kože preživača iz uzgoja i kože divljači, kože, žila i tetiva svinja i peradi te kože i kostiju riba; budući da klanje goveda u higijenskim uvjetima klaonica pod nadzorom sprečava kontaminaciju koža materijalima koji predstavljaju rizik u pogledu transmisivne spongiformne encefalopatije; budući da je primjereno da te sirovine potječu od zdravih životinja i da se njima postupa na higijenski način prilikom prikupljanja, prijevoza, skladištenja i rukovanja; budući da je primjereno tražiti da radi jamčenja sljedivosti tih sirovina, sabirni centri i štavionice koji planiraju vršiti opskrbu tim sirovinama budu odobreni i registrirani; budući da je nadalje primjereno propisati obrazac komercijalnog dokumenta koji bi trebao pratiti takve sirovine za vrijeme njihovog prijevoza do isporuke u sabirnim centrima, u štavionicama te u pogonima za preradu želatine;

               (9)

               budući da Znanstveni upravljački odbor u prethodno spomenutom mišljenju izričito preporučuje da proizvođači želatine provode i poštuju analize rizika i postupke kritičnih kontrolnih točaka; budući da su mjere koje se odnose na preglede objekata iz članka 7. Direktive 77/99/EEZ relevantne za vlastite preglede objekata koji se bave proizvodnjom želatine iz članka 4. stavka 2. Direktive 92/118/EEZ;

               (10)

               budući da je potrebno odrediti standarde gotovog proizvoda kako bi se osiguralo da on nije kontaminiran tvarima ili mikroorganizmima koji predstavljaju rizik za zdravlje potrošača; budući da je do donošenja znanstvene ocjene tih standarda primjereno privremeno uključiti općeprihvaćene standarde koji se odnose na kontaminaciju;

               (11)

               budući da je potrebno propisati zahtjeve u pogledu pakiranja, skladištenja i prijevoza gotovih proizvoda;

               (12)

               budući da je potrebno propisati posebna zdravstvena pravila kojima se uređuje uvoz sirovina za proizvodnju želatine namijenjene prehrani ljudi i želatine namijenjene prehrani ljudi; budući da, gdje je moguće priznati uvjete koji pružaju slična jamstva, određena treća zemlja može podnijeti svoj prijedlog za takvo priznavanje Komisiji radi primjerenog razmatranja;

               (13)

               budući da usvajanje posebnih pravila za proizvodnju želatine ne dovodi u pitanje usvajanje pravila za organizaciju sprečavanja i kontrole prenosive spongiformne encefalopatije;

               (14)

               budući da su mjere iz ove Odluke u skladu s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   Druga alineja poglavlja 2. Priloga II. Direktivi 92/118/EEZ briše se.
   Članak 2.
   Prilog ovoj Odluci ovime se dodaje kao poglavlje 4. Prilogu II. Direktivi 92/118/EEZ.
   Članak 3.
   Prilog ovoj Odluci može se mijenjati u skladu s postupkom iz članka 18. Direktive 92/118/EEZ, posebno radi uzimanja u obzir znanstvenog i tehničkog razvoja te u svjetlu savjeta odgovarajućeg znanstvenog odbora Komisije.
   Članak 4.
   Ova se Odluka primjenjuje od 1. lipnja 2000. Ona se ne primjenjuje na želatinu koja je namijenjena prehrani ljudi, a koja je proizvedena prije toga datuma.
   Bez obzira na to, dio II. točka 2. i dio IV. točka 1. prva alineja Priloga primjenjuju se od onog trenutka kad to Komisija utvrdi, u skladu s postupkom utvrđenim u članku 18. Direktive 92/118/EEZ.
   Članak 5.
   Ova je Odluka upućena državama članicama.

      Sastavljeno u Bruxellesu 28. listopada 1999.

            Za Komisiju

         David BYRNE

            Član Komisije

      (1)  SL L 62, 15.3.1993., str. 49.

      (2)  SL L 24, 30.1.1998., str. 31.

      (3)  SL L 26, 31.1.1977., str. 85.

      (4)  SL L 10, 16.1.1998., str. 25.

      (5)  SL L 175, 19.7.1993., str. 1.

      (6)  SL L 212, 30.7.1998., str. 58.

      (7)  SL L 216, 8.8.1997., str. 95.

      (8)  SL L 358, 31.12.1998., str. 113.

      (9)  SL L 122, 24.4.1998., str. 59.
   PRILOG

      „POGLAVLJE 4.

         POSEBNI ZDRAVSTVENI UVJETI ZA ŽELATINU NAMIJENJENU PREHRANI LJUDI

      Ovim poglavljem propisuju se zdravstveni uvjeti koji se primjenjuju za stavljanje na tržište i za uvoz želatine namijenjene prehrani ljudi, ali isključujući želatinu za farmaceutsku, kozmetičku ili ostalu tehničku namjenu i za medicinske uređaje.
      U smislu ovog poglavlja, primjenjuju se sljedeće definicije:

                  —

                  želatina: prirodna, topiva bjelančevina, želirajuća ili neželirajuća, dobivena djelomičnom hidrolizom kolagena dobivenog od kostiju, kože, žila i tetiva životinja (uključujući ribe i perad),

                  —

                  koža: sva kožna i potkožna tkiva,

                  —

                  štavljenje: jačanje otpornosti kože pomoću biljnih sredstava za štavljenje, kromove soli ili ostalih tvari poput aluminijeve soli, željezne soli, silicijeve soli, aldehida i kinona ili ostalih sintetičkih sredstava za jačanje otpornosti kože,

                  —

                  zemlja ili regija iz kategorije 1: zemlja ili regija koja je klasificirana kao zemlja ili regija slobodna od GSE-a u skladu sa zakonodavstvom Zajednice,

                  —

                  zemlja ili regija iz kategorije 2: zemlja ili regija koja je klasificirana kao zemlja ili regija koja je privremeno slobodna od GSE-a u skladu sa zakonodavstvom Zajednice,

                  —

                  zemlja ili regija iz kategorije 3: zemlja ili regija koja je klasificirana kao zemlja ili regija s niskim rizikom od GSE-a u skladu sa zakonodavstvom Zajednice,

                  —

                  zemlja ili regija iz kategorije 4: zemlja ili regija koja je klasificirana kao zemlja ili regija s visokim rizikom od GSE-a u skladu sa zakonodavstvom Zajednice.

            Želatina namijenjena prehrani ljudi mora ispunjavati sljedeće uvjete:
      I.   Uvjeti za objekte koji se bave proizvodnjom želatine

      Želatina namijenjena prehrani ljudi mora biti iz objekata:

                  1.

                  koji ispunjavaju uvjete propisane u poglavljima I., II., V., VI., VII., VIII., IX. i X. Priloga Direktivi 93/43/EEZ;

                  2.

                  koji su odobreni i registrirani u skladu s člankom 11. Direktive 77/99/EEZ;

                  3.

                  nad čijim uvjetima proizvodnje nadležno tijelo vrši nadzor u skladu s poglavljem IV. Priloga B Direktivi 77/99/EEZ, prema potrebi;

                  4.

                  koji provode vlastite programe kontrole u skladu s člankom 7. stavcima 1. i 3. Direktive 77/99/EEZ;

                  5.

                  koji vode evidenciju o izvoru svih ulaznih sirovina i svih izlaznih proizvoda za razdoblje od dvije godine;

                  6.

                  koji uvode i provode sustav koji omogućava povezivanje svih otpremljenih proizvodnih serija, ulaznih isporuka sirovina, uvjeta proizvodnje i vremena proizvodnje.

            II.   Zahtjevi za sirovine koje se koriste u proizvodnji želatine

                  1.

                  U proizvodnji želatine namijenjene prehrani ljudi mogu se koristiti sljedeće sirovine:

                              —

                              kosti,

                              —

                              koža preživača iz uzgoja,

                              —

                              svinjska koža,

                              —

                              koža peradi,

                              —

                              žile i tetive,

                              —

                              koža divljači,

                              —

                              koža i kosti riba.

                  2.

                  Zabranjena je upotreba kosti dobivenih od preživača koji su rođeni, uzgojeni ili zaklani u zemljama ili regijama iz kategorije 4.

                  3.

                  Zabranjena je upotreba kože koja se stavlja u postupak štavljenja.

                  4.

                  Sirovine navedene u prvih pet alineja stavka 1. moraju potjecati od životinja koje su zaklane u klaonicama i čija su trupla pomoću ante mortem i post mortem pregleda označena uporabljivim za prehranu ljudi.

                  5.

                  Sirovine navedene u šestoj alineji stavka 1. moraju potjecati od usmrćenih životinja čija su tijela označena prikladnima za prehranu ljudi pomoću inspekcija iz članka 3. Direktive Vijeća 92/45/EEZ (1).

                  6.

                  Sirovine navedene u prvih šest alineja stavka 1. moraju dolaziti iz klaonica, pogona za rasijecanje, pogona za obradu mesa, pogona za obradu divljači, pogona za odmašćivanje kostiju, štavionica kože, sabirnih centara, maloprodajnih dućana ili prostora koji se nalaze u blizini mjesta prodaje gdje se vrši rasijecanje i skladištenje mesa i mesa od peradi isključivo radi izravne opskrbe konačnog potrošača.

                  7.

                  Sirovine navedene u zadnjoj alineji stavka 1. moraju dolaziti iz pogona za proizvodnju ribljih proizvoda za prehranu ljudi koji su odobreni ili registrirani u skladu s Direktivom Vijeća 91/493/EEZ (2).

                  8.

                  Sabirni centri i štavionice kože koji planiraju vršiti isporuke sirovina za proizvodnju želatine namijenjene prehrani ljudi moraju imati posebno odobrenje za tu svrhu i moraju biti registrirani kod nadležnih tijela te ispunjavati sljedeće zahtjeve:

                              (a)

                              moraju imati prostore za skladištenje s čvrstim podovima i glatkim zidovima koji se lako čiste i dezinficiraju;

                              (b)

                              prema potrebi, moraju imati rashladne uređaje;

                              (c)

                              sobe za skladištenje moraju se održavati u zadovoljavajućem stanju u pogledu čistoće i ispravnosti, kako ne bi mogle poslužiti kao izvor kontaminacije sirovina;

                              (d)

                              ako se u tim prostorima skladišti i/ili vrši obrada sirovina koje nisu u skladu s ovim dijelom, te sirovine moraju biti odvojene tijekom cijelog razdoblja primitka, skladištenja, obrade i otpreme od sirovina koje su u skladu s ovim dijelom;

                              (e)

                              nad njima mora nadležno tijelo vršiti inspekciju u redovnim intervalima kako bi se osiguralo pridržavanje ovog poglavlja i kako bi se izvršila provjera računovodstvene dokumentacije i/ili zdravstvenih certifikata koja omogućava utvrđivanje porijekla sirovina.

                  9.

                  Uvoz u Zajednicu sirovina namijenjenih proizvodnji želatine za prehranu ljudi predmet je sljedeći odredbi:

                              —

                              države članice dozvolit će uvoz ove sirovine samo iz trećih zemalja koje se nalaze na popisu iz Odluke Vijeća 79/542/EEZ (3) ili iz Odluke Komisije 94/85/EZ (4) ili u Odluci Komisije 97/296/EZ (5) ili u Odluci 94/86/EZ (6), prema potrebi,

                              —

                              svaku isporuku prati certifikat koji je u skladu s obrascem utvrđenim u skladu s postupkom iz članka 18. ove Direktive.

            III.   Prijevoz i skladištenje sirovina

      1.   Prijevoz sirovina namijenjenih proizvodnji želatine mora se vršiti u čistim uvjetima uz pomoć primjerenih prijevoznih sredstava.
      Za vrijeme prijevoza, u trenutku isporuke u sabirnom centru, štavionici kože i u pogonu za obradu želatine, uz sirovine mora biti priložen komercijalni dokument u skladu s obrascem propisanim u dijelu VIII. ovog poglavlja.
      2.   Sirovine se moraju prevoziti i skladištiti u ohlađenom ili smrznutom stanju, ako nisu obrađene u roku od 24 sata nakon njihove otpreme.
      Iznimno od prethodnog podstavka, odmašćene i osušene kosti ili osein, osušena i vapnom obrađena koža i koža obrađena s bazama ili kiselinama može se prevoziti i skladištiti pri sobnoj temperaturi.
      3.   Sobe za skladištenje moraju se držati u zadovoljavajućem stanju u pogledu čistoće i ispravnosti, kako ne bi mogle služiti kao izvor kontaminacije sirovina.
      IV.   Uvjeti koji se moraju ispunjavati u proizvodnji želatine

                  1.

                  Želatina se mora proizvoditi pomoću postupka kojim se osigurava:

                              —

                              da sav koštani materijal preživača koji potječe od životinja koje su rođene, uzgojene i zaklane u zemljama ili regijama iz 3. kategorije bude podvrgnut procesu kojim se osigurava njegovo fino usitnjavanje i odmašćivanje vrućom vodom te tretman razrijeđenom klorovodičnom kiselinom (minimalna koncentracija od 4 % i pH < 1,5) tijekom razdoblja od najmanje dva dana, nakon čega slijedi tretman luženja zasićenom vapnenom otopinom (pH > 12,5) kroz razdoblje od najmanje 20 dana uz sterilizaciju na 138 – 140 °C kroz četiri sekunde ili ekvivalentni proces koji odobri Komisija nakon konzultacija s odgovarajućim znanstvenim odborom,

                              —

                              tretiranje ostalih sirovina kiselinama ili bazama nakon čega slijedi jedno ili više ispiranja. Mora se izvršiti naknadno usklađenje pH vrijednosti. Želatina se izlučuje jednostrukim ili višestrukim zagrijavanjem u nizu nakon čega slijedi čišćenje uz pomoć filtriranja i sterilizacije.

                  2.

                  Nakon podvrgavanja postupcima iz stavka 1., želatina se može podvrgnuti postupku sušenja i, prema potrebi, postupku pulverizacije ili laminacije.

                  3.

                  Zabranjena je upotreba konzervansa, osim sumpornog dioksida i vodikovog peroksida.

                  4.

                  Pod uvjetom da su zahtjevi za želatinu koja nije namijenjena prehrani ljudi potpuno jednaki onima za želatinu koja je namijenjena prehrani ljudi, proizvodnja i skladištenje mogu vršiti u istom prostoru.

            V.   Zahtjevi za gotove proizvode

      Sve proizvodne serije želatine moraju biti podvrgnute ispitivanju kako bi se osiguralo da one zadovoljavaju sljedeće kriterije:
      1.   Mikrobiološki kriteriji

                  Mikrobiološki parametri

                  Granica

                  Ukupno aerobne bakterije

                  103/g

                  Koliformi (30 °C)

                  0/g

                  Koliformi (44,5 °C)

                  0/10 g

                  Anaerobne sulfit-reducirajuće bakterije (bez stvaranja plina)

                  10/g

                     Clostridium perfringens

                  0/g

                     Staphylococcus aureus

                  0/g

                     Salmonella

                  0/25 g

            2.   Rezidue

                  Elementi

                  Granica

                  As

                  1 ppm

                  Pb

                  5 ppm

                  Cd

                  0,5 ppm

                  Hg

                  0,15 ppm

                  Cr

                  10 ppm

                  Cu

                  30 ppm

                  Zn

                  50 ppm

                  Vlaga (105 °C)

                  15 %

                  Pepeo (550 °C)

                  2 %

                  SO2 (Reith Williems)

                  50 ppm

                  H2O2 (European Pharmacopia 1986 (V2O2))

                  10 ppm

            VI.   Pakiranje, skladištenje i prijevoz

                  1.

                  Omatanje u ambalažu, pakiranje, skladištenje i prijevoz želatine namijenjene prehrani ljudi mora se vršiti pod zadovoljavajućim higijenskim uvjetima, posebno:

                              —

                              mora biti osigurana soba za skladištenje, omatanje u ambalažu i pakiranje materijala,

                              —

                              omotavanje u ambalažu i pakiranje mora se vršiti u prostoriji ili na mjestu koje je namijenjeno toj svrsi.

                  2.

                  Omotna ambalaža i pakiranja koja sadrže želatinu moraju:

                              —

                              nositi identifikacijsku oznaku s naznakom sljedećih pojedinosti:
                              ime ili inicijale ili početnu slovnu oznaku zemlje pošiljatelja tiskanim slovima, odnosno: AT-B-DK-D-EL-E-F-FI-IRL-I-L-NL-P-SE-UK, nakon čega slijedi registracijski broj objekta i jedna od sljedećih skupina inicijala: CE-EC-EF-EG-EK-EY,
                              i

                              —

                              sadržavati riječi ‚Želatina za prehranu ljudi’.

                  3.

                  Uz želatinu mora tijekom prijevoza biti priložen komercijalni dokument, u skladu s člankom 3. odjeljkom A brojem 9 točkom (a) Direktive 77/99/EEZ, koji mora sadržavati riječi ‚Želatina za prehranu ljudi’ i datum pripreme.

            VII.   Uvoz želatine iz trećih zemalja

      A.   Države članice dužne su osigurati da se želatina namijenjena prehrani ljudi uvozi samo ako:

                  —

                  dolazi iz trećih zemalja koje se nalaze na popisu dijela XIII. Priloga Odluci Komisije 94/278/EZ (7),

                  —

                  dolazi iz objekata koji ispunjavaju uvjete propisane u dijelu I. ovog poglavlja,

                  —

                  je proizvedena od sirovina koje udovoljavaju zahtjevima dijelova II. i III. ovog poglavlja,

                  —

                  je proizvedena u skladu s uvjetima navedenima u dijelu IV. ovog poglavlja,

                  —

                  zadovoljava kriterije dijela V. i zahtjeve iz dijela VI.1. ovog poglavlja,

                  —

                  nosi na omotnoj ambalaži i pakiranju identifikacijsku oznaku sa sljedećim podacima:

                              —

                              ISO referentni kod države porijekla iza kojeg slijedi registracijski broj objekta i ako

                  —

                  je uz nju priložen certifikat koja pokazuje da je ona u skladu s obrascem propisanim u skladu s postupkom iz članka 18. ove Direktive.

            B.   U skladu s postupkom iz članka 18. ove Direktive, Komisija može dopustiti da zdravstvene mjere koje određena treća zemlja primjenjuje na proizvodnju želatine za prehranu ljudi pružaju jednaka jamstva onima koja vrijede za stavljanje na tržište u Zajednici, ako ta treća zemlja pruži objektivne dokaze u tom smislu.
      Kad Komisija prizna takvu jednakovrijednost zdravstvenih mjera određene treće zemlje, ona će u skladu s istim postupkom usvojiti uvjete za uvoz želatine za prehranu ljudi uključujući zdravstveni certifikat koji mora pratiti proizvod.
      VIII.   Obrazac komercijalnog dokumenta za sirovine namijenjene proizvodnji želatine za prehranu ljudi


title: 2005/515/EZ: Odluka Komisije od 14. srpnja 2005. o izmjeni Odluke 2004/292/EZ o uvođenju sustava Traces i o izmjeni Odluke 92/486/EEZ (priopćena pod brojem dokumenta C(2005) 2663)  Tekst značajan za EGP

text:
               03/Sv. 43

               HR

               Službeni list Europske unije

               38

         32005D0515

               L 187/29

               SLUŽBENI LIST EUROPSKE UNIJE

         ODLUKA KOMISIJE
   od 14. srpnja 2005.
   o izmjeni Odluke 2004/292/EZ o uvođenju sustava Traces i o izmjeni Odluke 92/486/EEZ
   (priopćena pod brojem dokumenta C(2005) 2663)
   (Tekst značajan za EGP)
   (2005/515/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), a posebno njezin članak 20. stavak 3.,
   uzimajući u obzir Odluku Vijeća 92/438/EEZ od 13. srpnja 1992. o informatizaciji postupaka veterinarskog uvoza (projekt Shift), o izmjeni Direktiva 90/675/EEZ, 91/496/EEZ, 91/628/EEZ i Odluke 90/424/EEZ i o stavljanju izvan snage Odluke 88/192/EEZ (2), a posebno njezin članak 12.,
   budući da:

               (1)

               Odlukom Komisije 2004/292/EZ od 30. ožujka 2004. o uvođenju sustava Traces i o izmjeni Odluke 92/486/EEZ (3) predviđa se unos svih zajedničkih veterinarskih ulaznih dokumenata za proizvode u sustav Traces od 30. lipnja 2005.

               (2)

               Došlo je do kašnjenja u stavljanju na raspolaganje sustava za unos podataka bez korištenja interneta radi svladavanja velikog povećanja radnog obima i u razvoju sučelja kojim bi se omogućila komunikacija među nacionalnim sustavima i sustavom Traces.

               (3)

               Državama članicama potrebno je izvjesno vrijeme za osposobljavanje špeditera za preuzimanje aktivne uloge u unošenju podataka u sustav Traces.

               (4)

               Stoga treba odgoditi datum iz Odluke 2004/292/EZ od kojeg je obavezan unos svih zajedničkih veterinarskih ulaznih dokumenata za proizvode u sustav Traces.

               (5)

               Mjere utvrđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   U članku 3. stavku 3. Odluke 2004/292/EZ, „30. lipnja 2005.” mijenja se u „31. prosinca 2005.”
   Članak 2.
   Ova je Odluka upućena državama članicama.

      Sastavljeno u Bruxellesu 14. srpnja 2005.

            Za Komisiju

         Markos KYPRIANOU

            Član Komisije

      (1)  SL L 224, 18.8.1990., str. 29. Direktiva kako je zadnje izmijenjena Direktivom 2002/33/EZ Europskog parlamenta i Vijeća (SL L 315, 19.11.2002., str. 14.).

      (2)  SL L 243, 25.8.1992., str. 27. Odluka kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).

      (3)  SL L 94, 31.3.2004., str. 63. Odluka kako je izmijenjena Odlukom 2005/123/EZ (SL L 39, 11.2.2005., str. 53.).


title: 2009/865/EZ: Odluka komisije od 30. studenoga 2009. kojom se državama članicama dozvoljava produljenje privremenih dozvola izdanih za nove aktivne tvari metaflumizon i gama-cihalotrin (priopćena pod brojem dokumenta C(2009) 9366)  Tekst značajan za EGP

text:
               03/Sv. 60

               HR

               Službeni list Europske unije

               138

         32009D0865

               L 314/100

               SLUŽBENI LIST EUROPSKE UNIJE

         ODLUKA KOMISIJE
   od 30. studenoga 2009.
   kojom se državama članicama dozvoljava produljenje privremenih dozvola izdanih za nove aktivne tvari metaflumizon i gama-cihalotrin
   (priopćena pod brojem dokumenta C(2009) 9366)
   (Tekst značajan za EGP)
   (2009/865/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 8. stavak 1. četvrti podstavak,
   budući da:

               (1)

               U skladu s člankom 6. stavkom 2. Direktive 91/414/EEZ, u ožujku 2005. Ujedinjena Kraljevina je primila zahtjev od BASF Agro S.A.S., Francuska za uvrštenje aktivne tvari metaflumizona u Prilog I. Direktivi 91/414/EEZ. Odlukom Komisije 2006/517/EZ (2) potvrđeno je da je dokumentacija cjelovita i da načelno zadovoljava zahtjeve o podacima i informacijama iz Priloga II. i Priloga III. toj Direktivi.

               (2)

               U kolovozu 2001. Ujedinjena Kraljevina primila je zahtjev od Pytech Chemicals GmbH u vezi gama-cihalotrina. Odlukom Komisije 2004/686/EZ (3) potvrđeno je da je dokumentacija cjelovita i može se smatrati da načelno udovoljava zahtjevima u pogledu podataka i informacija iz Priloga II. i Priloga III. Direktivi 91/414/EEZ.

               (3)

               Potvrda cjelovitosti dokumentacije bila je potrebna kako bi se omogućila njezina detaljna provjera i kako bi države članice mogle izdati privremene dozvole, za razdoblja od do tri godine, za sredstva za zaštitu bilja koja sadrže dotične aktivne tvari, ako su u skladu s uvjetima utvrđenim u članku 8. stavku 1. Direktive 91/414/EEZ i, posebno, uvjetima vezanim za detaljnu ocjenu aktivnih tvari i sredstava za zaštitu bilja u svjetlu zahtjeva utvrđenih u toj Direktivi.

               (4)

               Procijenjeni su učinci tih aktivnih tvari na zdravlje ljudi i okoliš u skladu s odredbama članka 6. stavaka 2. i 4. Direktive 91/414/EEZ, za uporabe koje su predložili podnositelji zahtjeva. Država članica izvjestiteljica dostavila je Komisiji odgovarajući nacrt izvješća o ocjeni 15. travnja 2008. (za metaflumizon) i 25. siječnja 2008. (za gama-cihalotrin).

               (5)

               Nakon što je država članica izvjestiteljica dostavila nacrte izvješća o ocjeni, u svakom je slučaju utvrđeno da je potrebno zatražiti od podnositelja zahtjeva dodatne informacije te da država članica izvjestiteljica mora ispitati te informacije i dostaviti svoju ocjenu. Stoga je provjera dokumentacije i dalje u tijeku i neće biti moguće dovršiti ocjenjivanje prije isteka trogodišnjeg razdoblja predviđenog u članku 8. stavku 1. prvom podstavku Direktive 91/414/EEZ.

               (6)

               Budući da dosadašnjim ocjenama nisu utvrđeni razlozi za neposrednu zabrinutost, državama članicama trebalo bi omogućiti da produlje privremene dozvole izdane za sredstva za zaštitu bilja koja sadrže dotičnu aktivnu tvar za razdoblje od 24 mjeseca u skladu s odredbama članka 8. Direktive 91/414/EEZ kako bi se omogućila daljnja provjera dokumentacije. Očekuje se da će ocjena dokumentacije i postupak donošenja odluke u vezi mogućeg uvrštenja metaflumizona i gama-cihalotrina u Prilog I. biti dovršen u roku od 24 mjeseca.

               (7)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Države članice mogu produljiti privremene dozvole za sredstva za zaštitu bilja koja sadrže metaflumizon ili gama-cihalotrin za razdoblje ne dulje od 24 mjeseca od dana donošenja ove Odluke.
   Članak 2.
   Ova je Odluka upućena državama članicama.

      Sastavljeno u Bruxellesu 30. studenoga 2009.

            Za Komisiju

         Androulla VASSILIOU

            Članica Komisije

      (1)  SL L 230, 19.8.1991., str. 1.

      (2)  SL L 201, 25.7.2006., str. 34.

      (3)  SL L 313, 12.10.2004., str. 21.